Die Pensstreep-tuna (Katsuwonus pelamis) is 'n roofvis wat rondom die wêreld voorkom in water wat warmer as 19 °C is. In Engels staan die vis bekend as die Skipjack. Die pensstreep-tuna het 'n kort en amper vaatjie ronde lyf. Die rugvin is blouswart terwyl die sye silwerblou is met die pens wit. Daar is swart strepe op die pens van die pensstreep-tuna. 'n Gemiddelde grootte vis weeg 3 tot 4 kg terwyl die Suid-Afrikaanse hengelrekord net onder die 10 kg is. Die vis verkies die oop see met watertemperatuur van tussen 19° en 30 °C. Hulle is baie sensitief vir veranderinge in die soutkonsentrasie van die seewater en vermy dele met 'n lae soutgehalte. Die vis leef saam in skole. Hulle swem en vreet net onder die oppervlakte van die see. Hulle vreet ansjovis, klein vissies, garnale en ander plankton. Dit is 'n gewilde kommersiële en eetvis. Alfabetiese lys van visse Lys van Suider-Afrikaanse visse volgens wetenskaplike name Lys van visfamilies Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6. Top Angling Fishes of Southern Africa.